
 11.12.2018
 BG
 Официален вестник на Европейския съюз
 L 314/11
 РЕГЛАМЕНТ ЗА ИЗПЪЛНЕНИЕ (ЕС) 2018/1934 НА СЪВЕТА
 от 10 декември 2018 година
 за прилагане на член 20, параграф 3 от Регламент (EС) 2015/735 относно ограничителни мерки по отношение на положението в Южен Судан
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (EС) 2015/735 на Съвета от 7 май 2015 г. относно ограничителни мерки по отношение на положението в Южен Судан и за отмяна на Регламент (ЕС) No 748/2014 (1), и по-специално член 20, параграф 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 7 май 2015 г. Съветът прие Регламент (ЕС) 2015/735.
 (2)
 На 21 ноември 2018 г. комитетът към Съвета за сигурност на Организацията на обединените нации, създаден съгласно Резолюция 2206 (2015) на Съвета за сигурност на Организацията на обединените нации, актуализира информацията, относно едно лице, за което се прилагат ограничителни мерки.
 (3)
 Поради това приложение I към Регламент (ЕС) 2015/735 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2015/735 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 декември 2018 година.
 За Съвета
 Председател
 F. MOGHERINI
 (1) ОВ L 117, 8.5.2015 г., стр. 13.
 ПРИЛОЖЕНИЕ
 Вписването относно посоченото по-долу лице се заменя със следното:
 „1.
 Gabriel JOK RIAK (наричан още: a) Gabriel Jok, б) Jok Riak, в) Jock Riak)
 Звание: Генерал-лейтенант
 Длъжност: а) бивш командващ първи сектор на Суданската народноосвободителна армия (SPLA); б) главнокомандващ на силите за отбрана
 Дата на раждане: 1 януари 1966 г.
 Място на раждане: Bor, Судан/Южен Судан
 Гражданство: Южен Судан
 Паспорт No: южносудански No D00008623
 Национален идентификационен номер: M6600000258472
 Адрес: а) Unity State, Южен Судан, б) Wau, Western Bahr El Ghazal, Южен Судан;
 Дата на посочване от ООН: 1 юли 2015 г.
 Друга информация: На 2 май 2018 г. назначен за главнокомандващ на силите за отбрана. Командвал първи сектор на SPLA, който действа предимно в Unity State, от януари 2013 г. В качеството си на командващ първи сектор на SPLA, той разширява или удължава конфликта в Южен Судан в нарушение на Споразумението за прекратяване на враждебните действия. SPLA е южносуданска военна структура, която участва в действия, довели до разширяване на конфликта в Южен Судан, включително до нарушения на Споразумението за прекратяване на враждебните действия (CoHA) от януари 2014 г. и на Споразумението за разрешаване на кризата в Южен Судан от 9 май 2014 г., което представлява подновяване на ангажимента по CoHA, и затруднява дейността на Механизма за наблюдение и проверка на Междуправителствения орган за развитие (IGAD). Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5879060.
 Сведения от описателното обобщение на основанията за включване в списъка, предоставено от Комитета по санкциите:
